الكتاب لطيف ومن نوعية الكتب اللي ممكن ترجع البني آدم للقراية بعد توقف لإنه عبارة عن قصص / مقالات/ حكايات قصيرة ، منفصلة بشككل كبير .. وممتعة خصوصا بلمسة السيرة الذاتية اللي فيها ... دي حاجة ... الحاجة التانية بقىى والمهمة جدا جدا في الواقع ، وهيه بمثابة الدرس المهم جدا اللي بقي في دماغي بعد قراية الكتاب ده.. فهيه المقارنة اللي عقدها عمر طاهر بين عمرو دياب و مدحت صالح .. وإزاي إن الأول قدر يخلي ألبوماته معبره عن جيله لدرجة انك ممكن تأرخ لحياتك والتفاصيل المهمة فيها بأغاني وألبومات عمرو دياب .. وده اللي خلاه يستمر ... في حين إن بدايات مدحت صالح كانت بأغنية كوكب تاني اللي كانت صرخة معبرة عن جيله وقتها، واللي لو كان مشي وكمل في نفس السكة كان زمانه بقى علامة حقيقية في عمر الناس، لكنه فضل بعد كده الارتماء في حضن المؤسسة الرسمية والغناء في الأوبرا وإعادة أغاني التراث و سلامات .. إلخ. النقطة دي فعلا مهمة جدااا وملهمة جدااا وصالحة للتطبيق على مجالات الفن المختلفة .. وبشكل ما بتجاوب عن جزء من سؤال ايه اللي بيخلي ناس تكمل وناس تانية تنطفي بسرعة على الرغم من كونها واعدة في البداية .... وكانت تحذير لطيف أي حد بيحاول يشتغل في سكة الفن / الكتابة/ الغنا .. إلخ لازم يحطه حلقة ف ودنه ... فشكرا عمر طاهر.
reviews (hotels, books, movies, products and a few airlines)